Trelis/gawiki huggingface dataset:
Toirdhealbhach Ua Briain. Ard-Rí Éirinn go bhfreasúra ab ea Toirdhealbhach Ua Briain (1009–14 Iúil 1086). Garmhac Bhriain Bóramha agus neacht Dhonnchaidh mac Briain, Ard-ríthe eile, a bhí ann. 
Bhí éileamh aige ar ríocht na tíre ón mbliain 1055, nuair a thosaigh sé ag cur i gcoinne a uncail Donnchadh, go dtí a bhás sa bhliain 1086. Bhí teagmháil aige leis an bPápa Gréagóir VII agus le hArd-Easpaig rathúil Canterbury, Lanfranc. Shocraigh sé cathair Luimnigh mar phríomhchathair a ríochta. Thóg sé ríocht chathair Ghallach Átha Cliath ó mhuintir na cathrach sin sa bhliain 1072, agus bhronn sé í ar a mhac Muircheartach mar phrintíseacht ríochta. Tá fianaise go raibh lámh aige i bpolaitíocht Mhanann agus na Breataine Bige. Bhásaigh sé sa bhliain 1086 i gCeann Coradh tar éis tréimhse fhada fhulaingthe agus aithreachais, de réir na n-annála.
Toirdhealbhach Ua Conchobhair. Ard-Rí ar Éirinn ó 1119 go 1156 ab ea Toirdhealbhach mac Ruaidhrí Ua Conchobhair. Chaith sé trëimhse fada mar ard-rí, 37 bliain go dtí 1156.
Ríocht Chonnachta.
Rugadh Toirdhealbhach sa bhliain 1088 i gCúige Chonnachta. Ghabh sé an chumhacht i ríocht Chonnachta sa bhliain 1106, Tháinig sé i gcumhacht sa chúige trí chaisliú an tír agus polaitíocht glic. Rrinne sé socrú leis an ard-rí ag an t-am sin, Muircheartach Ua Briain ó Mumhan. 
Nuair a tháinig tinneas ar Mhuircheartach sa bhliain 1114, bhí teideal an Ard-Rí le baint amach, agus rug Toirdhealbhach ar an bhfaill ag an am ceart. Mháirseáil sé ar Bhaile Átha Cliath sa bhliain 1118 agus ghabh sé an chumhacht le lámh láidir. 
Árd Rí na hÉireann.
Tar éis bás Muircheartach Ua Briain in 1118, d’fhéach Toirdhealbhach chuige, ag Conradh Ghleann Maghair in 1118, go roinnfí Cúige Mumhan ina dhá chuid, Tuamhain agus Deasumhain. Mar sin, bhí Mumhan roinnte idir shliocht Ua Briain i dtuaisceart an chúige agus shliocht an Eógánacht i ndeisceart an chúige. Bhí Mumhain lagaithe dá bharr. 
Choimisiúnaigh Toirdhealbhach Cros Chonga a dhéanamh sa bhliain 1123. Tá an bhachall ina sheoda iontach agus bhí an rí ag léiriú a shaibhreas agus a chumhacht trína hordú. Bhí sé ag maíomh gur chóir go mbeadh a hardeaspag féin ag Connachta, rud nach raibh ag an am sin. Trí phátrúnacht a thabhairt don eaglais ar an mbealach seo, d'fhéadfadh an rí a bheith ag súil le tacaíocht ón eaglais dá mhianta polaitiúla. 
In 1124 a thóg sé an dún ag bun abhainn na Gaillimhe (abhainn na Coiribe anois), cóngarach don áit inar tógadh an chathair chloiche ina dhiaidh sin. 
Chuir Toirdhealbhach maoiniú ar fáil do go leor foirgneamh eile chomh maith, mar shampla an chéad ardeaglais i dTuaim agus mainistir Chonga.Sna blianta in a dhiaidh 1140, bhí sé i gcoimhlint le Muircheartach Mac Lochlainn, rí Chineal Eoghain i gcríocha na hUí Néill sa tuaisceart. Choimead Toirdhealbhach a héileamh ar an ríocht. Ach i ndáiríre bhí Mac Lochlainn chomh cumhachtach leis faoin am seo. 
Meath.
Sa bhliain 1154, briseadh fórsaí Toirdhealbach i gcogadh mara in aice Inis Eoghain, agus cailleadh ríocht Áth Cliath go Muircheartach Mac Lochlainn. 
Tháinig deireadh ré ina dhiaidh sin, áfach sa mhéid is gurbh é a mhac Ruairí, a bhí ina ard-rí gaelach deireanach ar an tír. Fuair Toirdhealbhach bás i 1156, in aois 68 bliain dó, agus cuireadh é i gCluain Mhic Nóis.
Hirohito. B'é an tImpire Shōwa (昭和天皇, Shōwa tennō) (29 Aibreán, 1901 – 7 Eanáir, 1989) an 124ú Impire na Seapáine idir an 25 Nollaig 1926 agus lá a bháis sa bhliain 1989. Sa Domhan Thiar tá aithne níos fearr air mar an tImpire Hirohito, an t-ainm pearsanta a thugtaí air le linn a shaoil (tugadh an t-ainm Shōwa air tar éis a bháis).
Seoirse I na Breataine Móire. Bhí Seoirse I (28 Bealtaine 1660 – 11 Meitheamh 1727) ina rí ar an mBreatain Mhór ó 1 Lúnasa 1714. Ba Ghearmánach é agus an chéad rí ar an mBreatain Móire de shliocht Hanover. Bhuail stróc é nuair a bhí sé ag taisteal sa Ghearmáin ar 11 Meitheamh 1727 &amp; tá sé curtha i gcathair Hanover.
D’éirigh an príomh-aire agus rialtas comh-aireachta cumhachtach le linn na tréimhse seo. Bhí Robert Walpole ina phríomh-aire le linn 1721–1742.
Tháinig a mhac, Seoirse II, i gcomharbacht air.
Baile Uí Dhálaigh, Contae Thír Eoghain. Is sráidbhaile é Baile Uí Dhálaigh (Béarla: "Ballygawley" nó "Ballygawly" ) atá suite i gContae Thír Eoghain, Éire. 
Tíreolaíocht.
Tá an bhaile suite thart fá 21 chiliméadar siar ó dheas de Dhún Geanainn, agus ó thuaidh den chrosbhealach an A5 (N2) ó Bhaile Átha Cliath go Doire, agus an A4 (N16) ó Bhéal Feirste go Sligeach ag an timpeallán Bhaile Uí Dhálaigh, a sheachthreorann an sráidbhaile.
Tá an baile suite i gComhairle Bhuirg Dhún Geanainn agus Tír Eoghain Theas. Comhchruinneann an sráidbhaile thart ar dhá shráid atá ar chruth 'L', an Príomhshráid agus Sráid na hEaglaise. 
Tógadh roinnt eastáit ar imeall an bhaile ar na maillaibh, ar nós Páirc an Ghráinseach agus Siúlán Lios Congail. 
Daonra.
Bhí 642 dhuine ina gcónaí ansin de réir an daonáireamh i 2001. 
Tá an chuid is mó de áiseanna an bhaile suite i lár an sráidbhaile, trí thíthe phobail, dhá bhunscoileanna, agus neart ghnólachtaí ina measc. 
Tá trí scoil suite sa bhaile; Bunscoil Naomh Muire, Bunscoil Riachmóin, agus Ardscoil Naomh Ciarán.
Na Trioblóidí.
Ar an 7 Nollaig 1985, maraíodh beirt RUC i mBaile Uí Dhálaigh nuair a d'ionsaigh an IRA an beairic. 
Ar an 20 Lúnasa 1988, maraíodh 8 saighdiúir i mBaile Uí Dhálaigh agus gortaíodh 28, nuair a phléasc buama de chuid an IRA, buama seiftithe fágtha ar thaobh an bhóthair.
Lamborghini. Is cuideachta Iodálach é Lamborghini (nó "Automobili Lamborghini S.p.A.") a thógann carranna spóirt. Tá a cheanncheathrú i sráidbhaile beag darbh ainm Sant'Agata Bolognese, in aice le Bologna. Is fochuideachta den déantúsóir carranna Audi AG é Lamborghini anois, agus déanann sé cuid de na feithiclí is tapúla agus is daoire ar domhan.
Bhunaigh Ferruccio Lamborghini an chuideachta sa bhliain 1963. Tarracóirí a bhí á ndéanamh aige ar dtús sa mhonarcha Lamborghini Trattori S.p.A..
Ferruccio Lamborghini. Déantúsóir carranna ba ea Ferruccio Lamborghini a rugadh ar an 28 Aibreán 1916 i sráidbhaile Renazzo i gcúige Ferrara. Rinne sé a shaibhreas mar dhéantúsóir tarracóirí agus gléasanna aerchóireála agus bhí an-spéis aige i gcarranna spóirt. Thug sé faoi deara go raibh cuid de na páirteanna céanna i gcarranna spóirt agus a bhí sna tarracóirí a bhí aige féin. Bhí cúpla Ferrari aige ach ní raibh sé sásta leo agus thosaigh sé ar a charranna féin a thógáil.
Thuill a chuid carranna an-cháil ar fud an domhain mar gheall ar a ndearadh agus a luas, go háirithe an Lamborghini 350GT a sháraigh an Ferrari ar gach bealach.
Air Southwest. Is aerlíne é Air Southwest a bunaíodh i 2003 nuair a chuir British Airways stad le eitiltí idir Londain agus Iardheisceart Shasana. Tá a gceannceathrú in Aber Plymm (Plymouth), Sasana. Eitlíonn siad ó Tewynn Pleustri (Newquay), Corn na Breataine freisin. 
I Meán Fómhair 2010, cheannaigh Eastern Airlines an comhlacht.
Eitlíonn siad ón aerfoirt sin go dtí Baile Átha Cliath agus Corcaigh in Éirinn.
Seoirse II na Breataine Móire. Bhí Seoirse II (10 Mí na Samhna 1683 – 25 Deireadh Fómhair 1760) ina rí ar an mBreatain Mhór agus ar Éirinn ó 11 Meitheamh 1727 go lá a bháis. 
B'é Seoirse an monarc Briotanach deireanach a rugadh taobh amuigh den tír. 
Laghdaigh cumhacht na monarcachta le linn a réimis, agus cumhacht an rialtais i lámha an chéad Phríomhaire "de facto" sa Bhreatain, Robert Walpole.
Tháinig a gharmhac, Seoirse III, i gcomharbacht air.
Robert Walpole. Glactar leis gurbh é Robert Walpole (26 Lúnasa 1676 – 18 Márta 1745) céad Phríomh-Aire "de facto" na Breataine (le linn 1721–1742). D’éirigh an príomh-aire agus rialtas comh-aireachta cumhachtach le linn na tréimhse seo. 
Ní haon phost oifigiúil a bhí i gceist agus níor tugadh "Príomh-Aire" ar Walpole ag an am. Ach aithnítear go raibh an stádas sin aige i ndáiríre, mar gheall ar an tionchar mór a bhí aige ar an gcomhaireacht sa tréimhse sin.
Bhí Seoirse I ina rí ar an mBreatain Mhór ó 1 Lúnasa 1714 go dtí 11 Meitheamh 1727. Ba Ghearmánach é agus an chéad rí de shliocht Hanover. Ní raibh mórán suim aige i gcúrsaí sa Bhreatain ag an am. Bhuail stróc an rí nuair a bhí sé ag taisteal sa Ghearmáin sa bhliain 1727.
Cumann Gaelach. Tagraíonn Cumann Gaelach do chumann mac léinn go príomha a bhíonn sa chuid is mó d'ionaid oideachais tríú leibhéil is d'ollscoileanna in Éirinn. Go minic is ionann "Cumann Gaelach" agus "Cumann Gaeilge" i bhfírinne. Is féidir cumainn eile a bheith i gceist chomh maith, cinn a bhaineann le gnólachtaí mar shampla:
Heath Ledger. Aisteoir Astrálach óg mór le rá ba ea Heathcliff Andrew Ledger (4 Aibreán 1979 – 22 Eanáir 2008). 
Gairm.
Bhain sé cáil amach i Hollywood mar gheall ar an bpáirt a bhí aige i scannáin amhail "The Patriot", "Monster's Ball", agus "Brokeback Mountain" (páirt a thuill ainmniúchán Oscair dó). 
Sa scannán ’"The Dark Knight" de chuid Christopher Nolan, "bhain léiriú Heath Ledger an solas ón gceann feadhna Christian Bale" agus moladh mór faighte aige roimhe sin as beocht as an nua a chur i gcarachtar a measadh a bhí curtha go tóin poill. Bhain sé Oscar amach mar gheall ar a pháirt sa "Dark Knight", an scannán deiridh a rinne Ledger sula bhfuair sé bás.
Anbhás.
Bhí Ledger i mbun scannán nua a dhéanamh, "Imaginarium of Doctor Parnassus", nuair a fuair sé bás. D'éag sé gan choinne i Manhattan, Nua-Eabhrac. Ceaptar go raibh ródháileog piollairí suain mar thrúig bháis.
Bhain Ledger Gradam an Acadaimh i mí Fheabhra, 2009, bliain i ndiaidh a bháis.
Aben Humeya. Bhí Aben Humeya (1520–1569) i gceannas ar an Éirí amach Múrach i gcoinne Pilib II na Spáinne i réigiún Alpuharras, in aice le Granada. Fernando de Córdoba y Valor an t-ainm Spáinneach a baisteadh air ach Muhammad ibn Umayya a ainm dúchasach Múrach. 
D'éirigh sé amach i gcoinne Rí na Spáinne nuair a cuireadh cosc ar úsáid na hArabaise agus nósanna na Moslamach sa bhliain 1568 agus gairmeadh rí de ach tuairiscítear gur tíoránach ceart a bhí ann agus cuireadh chun báis é ina phálás i Lanjarón i mí Dheireadh Fómhair na bliana 1569 agus cé gur tháinig a chol ceathar Abén Aboo i gcomharbacht air níor mhair an choimhlint ach dhá bhliain eile.
Birmingham City Football Club. Is club sacair i mBirmingham é Birmingham City Football Club. Bunaíodh é sa bhliain 1875. Is é Alex McLeish bainisteoir na "Blues" faoi láthair. Tháinig Birmingham City 19ú sa Premier League séasúr 2007-2008, agus bharr fuair siad ísliú, ach an tséasúr dár gcionn fuair siad ardaithe arís chuig an Premier League.
Carraig na Siúire. Baile i gContae Thiobraid Árann in Éirinn, is ea Carraig na Siúire atá (mar a léiríonn an t-ainm) suite ar Abhainn na Siúire. Bhí daonra de 5,906 sa bhaile dar le daonáireamh na bliana 2006.
Suíomh.
Is sa chúinne thoir theas de Thiobraid Árann atá Carraig na Siúire suite, timpeall 20 ciliméadar ó Chluain Meala. Mar a tharlaíonn sé tá an baile buailte le teorainneacha trí chontae: Contae Thiobraid Árann, Contae Phort Láirge agus Contae Chill Chainnigh. Tugtar Carraig Bheag ar an gcuid den bhaile atá ar bhruach theas na habhann, agus Carraig Mhór ar an gcuid atá i dTiobrad Árann. 
Iompar.
Osclaíodh stáisiún Traenach an bhaile ar an 15 Aibreán 1853, agus tá seirbhís traenach ann go fóill go Luimneach agus Port Láirge. 
Stair.
Tógadh Carraig na Siúire ar dtús ar oileán taobh ó thuaidh de Phort Láirge ach de réir a chéile cuireadh aibhneacha beaga ar atreo ionas go raibh talamh tirim timpeall an bhaile. Chuir teaghlach rachmasach Normannach fúthu sa cheantar go luath sa 14ú haois, na Buitléirigh, dream a raibh an-tionchar acu ar stair na hÉireann. Thóg siad caisleán láidir ar bhruach thuaidh na Siúire in aice leis an áit a bhfuil an phríomhshráid anois. 
Ghabh fórsaí na Parlaiminte an baile le linn ghabháil Chromail sa bhliain 1649. Rinne saighdiúirí as Cúige Uladh iarracht an baile a athghabháil ach cuireadh an ruaig orthu agus cailleadh cúig chéad acu.
Bhunaigh na Buitléirigh tionscal olla sa bhaile sa bhliain 1670 agus bhí rath áirithe ar an mbaile ar feadh breis agus céad bliain mar gheall ar an olann agus tionscail eile - iascach, criadóireacht agus gnóthaí eile a bhain leis an abhainn. Bhí suas le 11,000 sa bhaile faoin mbliain 1799. Ach mar gheall ar dhleachta a ghearr Rialtas na Breataine ar an tionscal olla tháinig air, mhéadaigh an bhochtaineacht agus chuaigh na sluaite ar imirce. Thit an daonra go mór fosta mar gheall ar an Ghorta Mhór.
Bhí Carraig na Siúire i seilbh na bPoblachtánach ar feadh tamaill le linn an Chogadh Cathartha go dtí gur ghabh arm an tSaorstáit í sa bhliain 1922. Faoin am sin bhí tionscal cadáis bunaithe sa bhaile chomh maith le huachtarlann. Ach bhain níos mó tábhachta ó thaobh na heacnamaíochta leis an tionscal súdaireachta a cuireadh ar bun sna 1930í a chuir fostaíocht ar fáil do mhórán den chéad uair riamh. Lean an imirce ar aghaidh áfach agus chuaigh a lán de bhunadh an bhaile go Baile Átha Cliath, go Sasana agus níor faide ó bhaile.
Ba mhór an tubaiste don bhaile é nuair a dúnadh cuideachta súdaireachta Pollack &amp; Plunder sa bhliain 1985 mar go raibh na mílte duine sa bhaile fostaithe acu nó ag brath ar dhuine de na fostaithe. Bhí lagtrá fada i gCarraig na Siúire go dtí gur bunaíodh monarcha SRAM agus roinnt ghnólachtaí eile sna 1990í. Thosaigh an daonra ag fás ansin den chéad uair le dhá chéad bliain. Níor mhair monarcha SRAM ach go dtí an bhliain 2006 ach tá an daonra ag fás i gcónaí, é anois ina bhaile suanleasa do Phort Láirge agus do Chluain Meala.
Daonáireamh. Cuntas oifigiúil ar a bhfuil de dhaoine i dtír, i gcathair srl. is ea daonáireamh (as an Laidin, "census"), chun faisnéis lánchuimsitheach a bhailiú. 
Pleanáil agus taighde.
Baintear an-úsáid as daonáireamh ar son taighde, chun ionadaíocht dhaonlathach a chinntiú, agus chun bearta eacnamaíocha agus sóisialta a phleanáil. Tá faisnéis ríthábhachtach ann a bhféadfar seirbhísí poiblí a bheartú dá réir.
De réir mholtaí na Náisiún Aontaithe, caithfidh na Ballstáit daonáireamh a reáchtáladh gach deich mbliana.
Stair.
Tá sonraí faoin dhaonáireamh a rinneadh sa tSín sa bhliain 2AD ar fáil go fóill - áiríodh go raibh 59.6 milliún duine in Impireacht na Síne ag an am. Dar leis an mBíobla rinne Impire na Róimhe daonáireamh thart faoin am céanna, ach níl sonraí ar fáil.
Colm Ó Cíosóig. Ceoltóir Éireannach as Baile Átha Cliath é Colm Ó Cíosóig (rugadh é ar an 31 Deireadh Fómhair 1964). Is drumadóir é Ó Cíosóig, a bhí ina bhunaitheoir ar an bhanna mór le rá Éireannach/Sasanach My Bloody Valentine, in éineacht leis a chara Kevin Shields. Chaith sé na blianta idir 1984 agus 1995 sa bhanna, agus b'eisean a chum an rian "Touched" ar a n-albam cáiliúil "Loveless" sa bhliain 1991. Nuair a cuireadh deireadh leis an mbanna, thosaigh sé scéim eile darbh ainm Hope Sandoval &amp; the Warm Inventions, le Hope Sandoval ón ngrúpa Meiriceánach Mazzy Star. 
I mí na Samhna 2007, tháinig My Bloody Valentine ar ais le chéile, agus tá Ó Cíosóig ag seinm leo fós.
Ailfrid Mór. Bhí Ailfrid nó Ælfred, ón Sean-Bhéarla Ælfrēd, a fhoghraítear mar [ˈælfreːd]) (t. 849 – 26 Deireadh Fómhair 899), ina rí ar ríocht dheisceartach na nAngla-Sacsanach i Wessex Shasana, ó 871 go dtí 899. Bhain sé cáil amach mar gheall ar a chosaint ar an ríocht sin ó na Lochlannaigh.
Crois Mhic Lionnáin. Sráidbhaile i ndeisceart Ard Mhacha, is ea Crois Mhic Lionnáin (Crossmaglen), ar an mbóthar idir Dún Dealgan agus An Céide. Dar le daonáireamh na bliana 2001, bhí 1,459 duine ann. 
Meastar gur ainmníodh an baile as Eoghan Mac Lionnáin, a raibh síbín aige sa cheantar san 18ú haois. 
Is i gcuimhne ar an gCairdinéal Tomás Ó Fiaich, scoláire mór staire agus Gaeilge a d'éag sa bhliain 1990, a ainmníodh cearnóg an tsráidbhaile.
Bhí bunáit mhór ag Arm na Breataine agus ag an CRU (Constáblacht Ríoga Uladh) sa cheantar ar feadh na mblianta agus ní raibh fáilte ar bith rompu. Maraíodh 58 póilín agus 124 saighdiúir ar a laghad i ndeisceart Ard Mhacha le linn na dTrioblóidí, go leor díobh sin i gCrois Mhic Lionnáin féin.
In ainneoin bunáit an airm a bheith suite beagnach sa mhullach ar a bpáirc pheile, agus na saighdiúirí a bheith ag cur isteach de shíor ar chluichí agus ar imreoirí, rinne peileadóirí na háite an-ghaisce agus bhuaigh siad Craobh Shinsear Chlubanna Peile na hÉireann sna bliana 1997, 1999, 2000 agus 2007. 
Déimeagrafach.
Teangacha.
Bhí eolas de shaghas éigin ar an nGaeilge ag 23.39% don daonra. Bhí eolas ar Albainis Uladh ag 2.19% don daonra. Ní raibh Béarla an céad teanga do 1.92% de dhaonra Crois Mhic Lionnáin.
Reiligiún.
Bhí 95.42% ó cúlra Caitliceach. Bhí 3.64% don daonra ó cúlra Protastúnachas nó reiligiún Críostaíocht eile.
Seoirse IV na Ríochta Aontaithe. Bhí Seoirse IV (12 Lúnasa 1762 – 26 Meitheamh 1830) ina rí ar Ríocht Aontaithe na Breataine Móire agus na hÉireann ó 29 Eanáir 1820 go lá a bháis. Bhí sé ina leasrí ag a athair, Seoirse III, nuair a bhí tinneas meabhrach ag luí go trom air siúd, ó 1811 go dtí 1820. D'éirigh leis an mBreatain agus a comhghuaillithe an bua a fháil ar fhórsaí Napoleon le linn a réimis siúd. Is iomaí cur isteach a rinne Seoirse ar chúrsaí polaitíochta sa ríocht, go háirithe maidir le Fuascailt na gCaitliceach. Tháinig a dheartháir, Liam IV, i gcomharbacht air.
Tomás Ó Fiaich. Scoláire agus Cairdinéal ab ea Tomás Ó Fiaich (3 Samhain 1923 – 8 Bealtaine 1990). 
Tús a shaoil.
Rugadh i gCoilleach Eanach i gContae Ard Mhacha in Éirinn é an 3 Samhain 1923. Tógadh é i gCamloch. Múinteoirí a thuismitheoirí, Pádraig Ó Fiaich agus Áine Ní Fhearchair, agus bhí mac eile acu, Pádraig. Cailleadh an mháthair nuair nach raibh ach ocht mbliana d’aois ag Tomás; deirfiúr an athar a thug aire don teaghlach ina diaidh. Fuair sé bunscolaíocht sa Chreagán Dubh mar a raibh a athair ina phríomhoide agus is ann a mhúscail múinteoir óg a spéis sa Ghaeilge 
Chuaigh sé chun na hollscoile i Maigh Nuad, Cill Dara agus léann Ceilteach á dhéanamh aige don BA.
Cuireadh é go Coláiste Pheadair, Loch Garman, agus is ann a oirníodh ina shagart é ar 6 Meitheamh 1948. 
Chaith sé tamall ag obair ina dheoise féin r i bparóiste an Mhaí i dTír Eoghain. Rinne sé staidéar iarchéime agus ghnóthaigh sé céim M.A. i Stair na hÉireann ó Choláiste na hOllscoile, Baile Átha Cliath. 
Rinne sé staidéar ó 1950 go dtí 1952 in ollscoil Lováin na Beilge. Ghnóthaigh Lic.Sc.Hist. lena thráchtas ‘The Church in Armagh under lay control’; 
Fuair sé post mar léachtóir staire in Ollscoil Mhaigh Nuad sa bhliain 1953.
Ceapadh ina Ollamh le "Nua-stair na hÉireann" é sa bhliain 1959. 
Bhí sé ina leasuachtarán ar an gColáiste ó 1970 go 1974, agus ina Uachtarán ina dhiaidh sin. 
Ardeaspag agus Cairdinéal.
Cheap an Pápa Pól VI Tomás Ó Fiaich ina Ardeaspag ar Dheoise Ard Mhacha agus Éarlamh na hÉireann Uile ar an 18 Lúnasa 1977. Eisean a bhí ina chomharba ar an gCairdinéal William Conway. Ba é rogha chléir Ard Mhacha é mar ardeaspag.
Rinneadh Cairdinéal de an 30 Meitheamh 1979. 
Na Trioblóidí.
Bhain conspóid lena cheapachán mar gheall ar a dhílseacht dá dhúiche féin, dúiche a bhí sáite sna trioblóidí idir Poblachtánaigh, Dílseoirí agus Arm na Breataine lena linn. "bhí Ó Fiaich gafa idir thine an dá arm, é ag iarraidh dul i bhfeidhm ar an dá thaobh, an IRA agus rialtas na Breataine agus Aontachtaithe Uladh" (ainm.ie). Samhlaíodh do rialtais na Breataine agus na Poblachta go raibh Ó Fiaich ró-bháúil leis na 'Sealadaigh'. 
Gaeilge agus saothair.
Ó na 1950idí ar aghaidh bhí Ó Fiaich ar dhuine de mhórphearsana athbheochan na Gaeilge. Throid sé go láidir in aghaidh naimhde na Gaeilge le linn dó a bheith i Maigh Nuad, agus chuir sé go mór le scoláireacht na teanga lena linn chomh maith. 
Bhí aithne mhaith air i nGaeltacht Thír Chonaill agus is iomaí lá a chaith sé ar cuairt inti.
D’fhoilsigh sé i rith 1960-79: 
Ba é a bhí ag cabhrú le Pádraig Ó Fiannachta chun leabhair an Tiomna Nua a stiúradh tríd an gcló.
Scannail ghnéis.
Bhí a fhios ag Tomás Ó Fiaich faoi na scannail ghnéis (Fr. Sean Fortune srl). Ach ní raibh siad san fhearann poiblí i ndáiríre nuair a bhí sé ina Chairdinéal.
Foinsí.
Tá a bheathaisnéis scríofa ag Risteárd Ó Glaisne, "Tomás Ó Fiaich" (1990) agus Billy Fitzgerald, "Father Tom: an authorised portrait of Father Tomás Ó Fiaich" (1990)
Liam IV na Ríochta Aontaithe. Bhí Uilliam IV (21 Lúnasa 1765 – 20 Meitheamh 1837) ina rí ar Ríocht Aontaithe na Breataine Móire agus na hÉireann agus ar Hanover ó 26 Meitheamh 1830 go dtí lá a bháis. Ba é an tríú mac ag Seoirse III agus tháinig sé i gcomharbacht ar a dheartháir, Seoirse IV. Tháinig a neacht, Victoria, i gcomharbacht air siúd.
Victoria na Ríochta Aontaithe. Bhí Victoria (24 Bealtaine 1819 – 22 Eanáir 1901) ina banríon ar Ríocht Aontaithe na Breataine Móire agus na hÉireann ó 20 Meitheamh 1837 ar aghaidh. Bhí sí ar an gcéad Bhanimpire ar an India ó 1 Bealtaine 1876 go dtí lá a báis ar 22 Eanáir 1901. 
Mhair a réimeas ar feadh 63 bliain, an réimeas is faide a bhí ag aon mhonarc na Breataine riamh, go dtí gur éirigh Eilís II ar an mbanríon is faide i réim i 2015. Tugtar 'An Ré Victeoiriach' ar aimsir a réimis. 
Tháinig a mac, Éadbhard VII, i gcomharbacht uirthi.
Victoria agus Éire.
In am Victoria, bhí Éire ina cuid den Ríocht Aontaithe. Thug an Bhanríon Victoria cuairt ar Éirinn ceithre huaire: in 1849, in 1853, in 1861 agus in 1900. 
1849
Tugadh ‘Banríon an 
Drochshaoil’ uirthi óir tháinig sí féin agus an Prionsa Albert go hÉirinn in 1849, i rith an Ghorta Mhóir, agus is minic a deirtear nár thug sí ach £5 chun cabhrú leis na daoine a bhí ag fáil bháis leis an ocras. Is é fírinne an scéil gur bhronn sí £2,000, áfach; agus gríosaíodh í i rith na cuairte sin ag muintir Corcaí, ag muintir Bhaile Átha Cliath, agus i mBéal Feirste (tá an scéal níos casta áfach). Athainmníodh Cóbh (a tugadh "Cove" air i mBéarla roimhe seo) mar "Queenstown" ('baile na banríona') chun an chuairt seo a cheiliúradh.
1853
Tháinig an bhanríon agus a céile go hÉirinn arís in 1853, chun "the Exhibition of Art and Art Industry" a fheiceáil i mBaile Átha Cliath. 
1861 
D’fhill sí ar an tír arís in 1861, le triúr dá gclann, chun a mac is sine, an Prionsa Albert Éadbhard, a fheiceáil (bhí sé ag traenáil leis an arm sa Churrach). Le linn na cuairte seo, d’fhan an teaghlach ríoga i dTeach Fhear Ionad na Banríona (Áras an Uachtaráin anois) agus ansin i dTeach Mhucrois. Ina dhiaidh sin, bhí ar úinéir Theach Mhucrois, Henry Arthur Albert, an teach a dhíol chun íoc as na costais. 
1900 
D’eagraíodh an chuairt dheireanach go hÉirinn, i mí Aibreáin 1900, chun crógacht na saighdiúirí Éireannacha sa Chogadh in Afraic Theas a chomóradh. Bronnadh bonn do gach uile phóilín a bhí ar dualgas ag a coinní agus do gach uile státseirbhíseach a bhí ar dualgas i mBaile Átha Cliath le linn na cuairte. 
Rialtas Dúchais.
Sheas Victoria an fód in aghaidh Rialtas Dúchais na hÉireann, áfach, agus níor réitigh sí go maith leis an bPríomh-Aire William Ewart Gladstone, a chuir an Chéad Bhille Rialtas Dúchais agus an Dara Bille Rialtas Dúchais os comhair na parlaiminte.
Éadbhard VII na Ríochta Aontaithe. Bhí Éadbhard VII (9 Samhain 1841 – 6 Bealtaine 1910) ina rí ar an Ríocht Aontaithe, na Tiarnais Bhriotanacha agus mar Impire na hIndia ó 22 Eanáir 1901 go dtí lá a bháis ar 6 Bealtaine 1910. Tháinig sé i gcomharbacht ar a mháthair, Victoria. 
Bhunaigh Ó Gríofa an National Council sa bhliain 1903 chun cur i gcoinne chuairt rí ar Éirinn i 1904.
Tháinig an dara mac leis, Seoirse V, i gcomharbacht air.
Seoirse V na Ríochta Aontaithe. Bhí Seoirse V (3 Meitheamh 1865 – 20 Eanáir 1936) ar an gcéad rí ar an Ríocht Aontaithe de Ríshliocht Windsor, teideal a chruthaigh sé as an gcraobh Bhriotanach den ríshliocht Gearmánach Saxe-Coburg-Gotha.
Tháinig sé i gcomharbacht ar a athair, Éadbhard VII. Chomh maith leis seo, bhí Seoirse ina impire ar an India agus ba é an chéad rí ar Shaorstát Éireann. 
Fearadh an Chéad Chogadh Domhanda le linn dó a bheith ina rí. 
Tháinig a mhac, Éadbhard VIII, i gcomharbacht air.
Éadbhard VIII na Ríochta Aontaithe. Bhí Éadbhard VIII (23 Meitheamh 1894 – 28 Bealtaine 1972) ina rí ar an Ríocht Aontaithe agus ar na Tiarnais Bhriotanacha thar lear, chomh maith le bheith mar Impire na hIndia. 
Mhair a réimeas ó bhás a athair, ar 20 Eanáir 1936, go dtí gur éirigh sé féin as an gcoróin ar 11 Mí na Nollag 1936. 
Spreag sé géarchéim bhunreachtúil nuair a theastaigh uaidh bean Mheiriceánach cholscartha, darbh ainm Wallis Simpson, a phósadh. D'éirigh sé as an gcoróin ar mhaithe lena rogha bean chéile a phósadh agus tháinig a dheartháir, Seoirse VI, i gcomharbacht air.